open-index/open-wikipedia-markdown huggingface dataset:
Ammatillinen opettajakoulutus

**Ammatillinen opettajakoulutus** on ammattikorkeakoulujen ja ammatillisten oppilaitosten opettajaksi aikoiville suunnattu koulutus. Koulutuksen tuloksena opiskelija saa yleisen pedagogisen kelpoisuuden myös muualle kuin ammattillisiin oppilaitoksiin ja ammattikorkeakouluihin. Koulutus kestää tyypillisesti työn ohessa 1-2 vuotta. Opintoja järjestetään myös verkko- ja monimuoto-opintoina. Opintojen laajuus on 60 opintopistettä.

Ammatillisiin opettajankoulutukseen kuuluu opetusharjoittelun lisäksi kasvatustieteen opintoja, ammattipedagogiikan opintoja ja muita opintoja. Opinnoilla saavutetaan tiedot ja taidot opiskelijoiden oppimisen ohjaamisessa ja opetusalan kehittämisessä. Opetus järjestetään opetus- ja kulttuuriministeriön vahvistamisessa opettajankoulutusohjelmissa. 

Koulutukseen voi kuulua *kehittämistyö*, jossa opiskelija osoittaa koulutuksen aikana syntynyttä osaamistaan ja soveltaa sitä esimerkiksi työyhteisönsä kehittämiseen.

Ammatillisessa opettajakorkeakoulussa voi suorittaa Ammatillisen opettajankoulutuksen, Ammatillisen erityisopettajankoulutuksen tai Ammatillisen opinto-ohjaajankoulutuksen.    

## Ammatillista opettajakoulutusta järjestävät oppilaitokset

Ammatillista opettajankoulutusta järjestävät:
* HAAGA-HELIA ammattikorkeakoulu
* Hämeen ammattikorkeakoulu
* Jyväskylän ammattikorkeakoulu
* Oulun ammattikorkeakoulu
* Tampereen ammattikorkeakoulu
* Åbo Akademi (ruotsinkielinen).

## Opiskelijavalinta

Ammatilliseen opettajakoulutukseen järjestetään yhteishaku ilman pääsykoetta. Opiskelijat valitaan alakohtaisissa kiintiöissä. Opiskelupaikkoja oli vuoden 2016 haussa tekniikan alalla (492), sosiaali-, terveys- ja liikunta-alalla (312) ja yhteiskuntatieteiden, liiketalouden ja hallinnon ala (238). Kaikkiaan aloituspaikkoja oli 1590. Suurimmat koulutuksen järjestäjät ovat Hämeen ammattikorkekoulu ja Jyväskylän ammattikorkeakoulu, joilla oli molemmilla oli 360 aloituspaikkaa vuonna 2016. 

Hakukelpoisuus edellyttää pääsääntöisesti hakijalta soveltuvaa korkeakoulututkintoa ja kolmen tai viiden vuoden työkokemusta. 

## Lähteet

## Aiheesta muualla
* Ammattikorkeakoulu
* Opettaja
Loretta Lynch

**Loretta Elizabeth Lynch** (s. 21. toukokuuta 1959 Greensboro, Pohjois-Carolina, Yhdysvallat) on yhdysvaltalainen juristi, joka toimi Yhdysvaltain 83. oikeusministerinä huhtikuusta 2015 tammikuuhun 2017. Lynch toimi aikaisemmin yleisenä syyttäjänä New Yorkin osavaltion itäosassa. Marraskuussa 2014 presidentti Barack Obama asetti hänet ehdolle Eric Holderin seuraajaksi.

## Virkakaudesta
Barrack Obama nimitti Lynchin oikeusministeriksi 8. marraskuuta 2014 Eric Holderin tilalle. Senaatin oikeuskomitea vahvisti nimityksen 26. helmikuuta 2015 ja senaatti hyväksyi tämän 23. huhtikuuta. Lynch vannoi virkavalansa varapresidentti Joe Bidenille 27. huhtikuuta 2015.

Heinäkuussa 2015 Charlestonin kirkkoammuskelun jälkeen Lynch ilmoitti, että epäiltyä ampujaa Dylann Roofia syytetään viharikoksesta. Myöhemmin hän ilmoitti oikeusministeriön hakevan Roofille kuolemantuomiota.

Joulukuussa 2015 Lynch ilmoitti oikeusministeriön tutkivan, oliko Chicagon poliisi rikkonut yksilönvapauksia syksyllä 2014 tapahtuneen Laquan McDonaldin ampumistapauksen käsittelyssä.

Korkeimman oikeuden tuomarin Antonin Scalian kuoltua helmikuussa 2016 Lynch mainittiin yhtenä presidentin ehdokkaana tämän korvaajaksi. Lynchin edustaja kertoi 8. marraskuuta Lynchin pyytäneen nimensä poistamista ehdokaslistalta.

Lynchin ja Yhdysvaltain entisen presidentin Bill Clinton uutisoitiin tavanneen 27. heinäkuuta 2016 yksityisesti oikeusministeriön lentokoneessa Phoenixissä. Seuraavana päivänä lehdistötilaisuudessa Phoenixissä Lynch kiisti keskustelun käsitelleen millään tavalla käynnissä ollutta Hillary Clintonin sähköpostikohua. Hän sanoi keskustelleensa Clintonin kanssa yksityisistä asioista kuten matkailusta, golfista ja lastenlapsista. Lynch ilmoitti 1. heinäkuuta 2016 hyväksyvänsä FBI:n ja syyttäjien suosituksen ja samalla totesi ymmärtävänsä kuinka hänen tapaamisensa Bill Clintonin kanssa herätti "kysymyksiä ja epäilyitä" ja ettei tekisi sitä toiste. 6. heinäkuuta Lynch ilmoitti seuraavansa James Comeyn suositusta Clintonin syyttämättä jättämisestä ja tutkinnan lopettamisesta.

Lynchin virkakausi päättyi 20. tammikuuta 2017 ja tämän tilalle Trump valitsi republikaanien pitkäaikaisen senaattorin Jeff Sessionsin. Sessionsin senaatin kuulustelujen ja hyväksynnän ajan virkaatekevänä oikeusministerinä ehti toimia 20.1-30.1 Obaman apulaisoikeusministeriksi nimittämä Sally Yates, jonka presidentti Donald Trump erotti tämän vastustettua Trumpin muslimimaista Yhdysvaltoihin tulemisen kieltämistä, jonka jälkeen väliaikaiseksi oikeusministeriksi astui Dana Boente.

## Yksityiselämä
Lynch nai Stephen Hargroven vuonna 2007 ja käyttää yksityiselämässän Loretta Lynch Hargrove -nimeä. Lynchin puolisolla on kaksi lasta aiemmasta avioliitosta.

## Aiheesta muualla

* Virallinen elämäkerta  justice.gov 

## Lähteet
Luettelo Korikobrissa pelanneista koripalloilijoista

__notoc__
Tämä on **luettelo lapualaisessa [[Korikobrat|Korikobrissa]] pelanneista [[koripallo]]ilijoista.** Luettelossa on mainittu kaikki Korikobrien miesten edustusjoukkueessa Suomen pääsarjassa vähintään yhden pisteen tehneet pelaajat. Seuran miesten edustusjoukkue pelasi pääsarjaan noustuaan, kaudesta 2012–2013 lähtien, nimellä (Lapuan) Korikobrat kunnes vaihtoi nimensä kesken kauden 2014–2015 muotoon Kobrat.

Peliaikaa pääsarjassa saaneet mutta pisteittä jääneet pelaajat: Samuel Kujala, Matias Salo ja Joonas Tanninen.

*Luettelo päivitetty kauden 2015–2016 jälkeen.*

## A

## B
*  Givi Bakradze
*  Damen Bell-Holter
*  Perttu Blomgren
*  Jeffrey Bonds
*  Chris Braswell
*  Darien Brothers

## C
*  Paul Carter
*  Dominique Coleman
*  Chris Commons
*  Aubrey Conerly

## D
*  Cole Dickerson
*  Emil Osmanu Djeen

## E

## F
*  Kyle Fogg

## G
*  Trae Golden

## H
*  Samuel Haanpää
*  Trey Hampton
*  Lasse Hintsala
*  Bryan Holmes
*  Frank Holmes
*  Aleksi Huuskonen
*  Roni Hyvärinen

## I

## J
*  Cory Johnson
*  Lamont Jones

## K
*  Nick Kellogg
*  Lawrence Kinnard
*  Marcus Kitts

## L
*  Cedric Latimer
*  Marcel Liukko
*  Stephen Lumpkins

## M
*  Dom Morris

## N

*  Juho Nenonen

## O

## P
*  Panu Peltokangas
*  Jesse Perry
*  Archili Puluzashvili

## Q

## R
*  Pyry Rainamaa
*  Brad Reese
*  D. J. Richardson
*  Austen Rowland

## S
*  Jussi Salo

## T
*  Joonas Tanninen
*  Dwight Tolbert
*  Jussi Turja
*  Ville Turja

## U
*  Henry Umoru

## V
*  Tuomas Viertola

## W
*  Damon Williams

## X

## Y

## Z

## Å

## Ä

## Ö
*  Niko Övermark

## Lähteet
* Kobrat  Suomen Koripalloliitto
Terrence C. Carson

**Terrence Connor Carson** (s. 19. marraskuuta 1958 Chicago, Illinois) on yhdysvaltalainen näyttelijä, laulaja, tanssija ja ääninäyttelijä. Hän on esiintynyt muun muassa televisiosarjoissa *[[Key West (televisiosarja)|Key West]]* ja *[[Living Single]]*. Carson tehnyt äänirooleja animaatioihin ja videopeleihin vuodesta 1995 lähtien. Muun muassa animaatiosarjoihin *[[Life with Louie]]* ja *[[Star Wars: The Clone Wars (televisiosarja)|Star Wars: The Clone Wars]]*, sekä *[[God of War]]* -pelisarja, jossa hän on Kratosin äänenä. Hän on julkaissut albumin *Truth* vuonna 2000.

## Albumit
* Truth (2002)
* Live in Beverly Hills (2014)

## Lähteet

## Aiheesta muualla
*
Julius Rudolf Osberg

**Julius Rudolf Osberg** (19. tammikuuta 1842 Helsinki – 28. huhtikuuta 1910 Helsinki) oli suomalainen valtioneuvos, senaatin protokollasihteeri ja helsinkiläisen Osbergin konepajan omistaja.

Osbergin vanhemmat olivat ruotsalainen kupariseppä, tehtailija Karl August Osberg (1807–1863) ja Anna Juliana Jürgenfeld (1806–1869). Perhe muutti Virosta Helsinkiin 1840 ja Karl August Osberg perusti Mikonkadulle vuonna 1845 oman kuparisepänverstaan. Julius Rudolf Osberg pääsi ylioppilaaksi Helsingin yksityislyseosta 1862 ja hän opiskeli Helsingin yliopistossa suorittaen tuomarintutkinnon 1870. Osberg sai varatuomarin arvon 1872.

Osberg toimi Suomen senaatin oikeusosastolla ylimääräisenä kopistina 1871–1874, kopistina 1874–1880, kanslistina 1880–1885, registraattorina 1885 ja protokollasihteerinä 1885–1896. Hän erosi virasta 1896 omasta pyynnöstään ja sai valtioneuvoksen arvon 1899.

Osberg osti vuonna 1882 konkurssihuutokaupasta talousvaikeuksiin joutuneen suuren helsinkiläisen *Osberg & Baden*' konepajan jonka omistajina olivat olleet hänen veljensä insinööri Oskar Osberg ja lankonsa insinööri August Bade. Konepajan toiminta jatkui nyt *Osbergin konepajan* nimellä ja Oskar Osberg johti konepajaa yksin Baden muutettua Venäjälle vuonna 1882. Julius Rudolf Osberg oli konepajan omistajana vuoteen 1892 saakka jolloin konepajan osti *Siltarakennus Oy* ja tästä sai alkunsa Kone- ja Siltarakennus Oy. Julius Rudolf Osberg oli uudessa yhtiössä osakkeenomistajana ja yhtiön hallituksen jäsenenä.

Osberg omisti vuosina 1877–1898 Porvoon Veckjärvellä sijaitsevan Domargårdin kartanon. Hän lahjoitti kartanon 1898 kahdelle tyttärelleen ja muutti asumaan Helsinkiin. Osberg sairasti diabetesta ja hän kuoli Helsingissä 1910.

Julius Rudolf Osberg oli naimisissa vuodesta 1873 Adèle Therese Schiefnerin (1845–1915) kanssa jonka isä oli konsuli Ignatz Schiefner.

## Lähteet
Rikhard Mäkinen

**Emil Richard (Rikhard) Mäkinen** (26. syyskuuta 1875 Pornainen – 21. heinäkuuta 1944 Uskela) oli suomalainen säveltäjä, kanttori-urkuri ja musiikinopettaja, ystäviensä mukaan "Uskelan Bach".

## Henkilöhistoria
Mäkisen vanhemmat olivat maanviljelijä Johan Ruskeepää ja Helena Henrika Krouvari ja puoliso vuodesta 1906 Hilma Maria Knuuttila. Hän kävi Helsingin lukkari-urkurikoulun 1898-1902 ja opiskeli sävellystä Helsingin musiikkiopistossa muun muassa Erkki Melartinin johdolla. Mäkinen toimi Uskelan kanttori-urkurina 1905-1944 ja laulunopettajana Salon yhteiskoulussa 1906-1912 ja Salon maamieskoulussa 1908-1910. Salon orkesterinjohtajana hän toimi 196-1917 ja nuorisokuoron johtajana Salo-Uskelassa 1908-1944. Hän toimi myös konsertoivana urkutaiteilijana, säestäjänä ja musiikkikriitikkona. Director cantus -arvonimi myönnettiin Mäkiselle vuonna 1920.

## Taiteellinen tuotanto
Mäkisen sävellyksiä ovat muun muassa seuraavat: 
* oratoriot *Lunastus* (1930, kantaesitys Helsingissä 1933) ja *Lupaus* (1943)
* kantaatit *Nuorukainen* (1916), *Viimeinen tuomio* (1922), *Juhlakantaatti* (1923), *Jeesus asettaa myrskyn* (1926) ja *Bartimeus* (1929)
* johdantovuorolauluja kirkkovuoden juhla- ja rukouspäiville
* kolminaisuusylistys soololle, sekakuorolle ja uruille (1917-1918)
* useita kymmeniä motetteja ja hengellisiä lauluja sekä yksinlauluja
* urkusävellyksiä kuten sonaatti, alkusoitto, fuuga, kolme fantasiaa, kaksi sarjaa koraalimuunnelmia, seitsemän urkukoraalia ja koraalialkusoittoja
* orkesterisävellyksiä.

Mäkinen toimitti useita vihkoja *Siionin sävelmiä* -kokoelmaan. Suomen evankelis-luterilaisen kirkon virsikirjan virsi numero 319, *Sä kuljet seurassa Jeesuksen*, jonka sanoitti August Verner Jaakkola, on Mäkisen säveltämä.

## Lähteet
Oulun Kauppahotelli

**Oulun Kauppahotelli** oli hotelli-ravintola, joka sijaitsi Kirkkokadun ja Asemakadun kulmassa Pokkisen kaupunginosassa Oulussa. Rakennus purettiin 1991.

Pankinjohtaja J. F. Kerttula rakennutti rakennusmestari J. W. Lillqvistin suunnitteleman uusrenessanssityylisen talon vuonna 1900. Kolmikerroksiseen rakennukseen liittyi Asemakadun suuntainen yksikerroksinen siipirakennus. Rakennuksella oli Kerttulan jälkeen useita omistajia muun muassa Kauppiaiden Osakeyhtiö eli nykyinen Kesko. Liikemies Arvo Lisko osti talon tontteinen vuonna 1936. Lisko avasi alakertaan kahvila-ravintolan, jolle sai anniskeluoikeudet 1939.

Lisko laajensi talon kuusikerroksiseksi funktionalistiseksi kaupunkitaloksi. Hän rakennutti ensin yksikerroksisen osan päälle viisi kerrosta vuosina 1938–1939 ja myöhemmin vuosina 1954–1955 kolmikerroksinen osakin laajennettiin kuuteen kerrokseen. Arvo Lisko kuoli vuonna 1956. Hänen jälkeensä kauppahotellia johti ensin hänen vaimonsa Tyyne ja tämän kuoleman jälkeen heidän tyttärensä Liisa Lisko.

Pohjois-Pohjanmaan museon vuonna 1994 johtamissa arkeologisissa kaivauksissa löytyi kahden rakennuksen jäänteitä. Toinen löydetyistä kellareista saattoi olla peräisin ennen vuoden 1652 kaupunkipaloa.

Oulun teekkariyhdistyksen omistama ravintola Rattori-lupi toimi Kauppahotellin talossa vuosina 1976–1981.

## Lähteet
Luettelo jalkapallon maailmanmestareista

Tämä on **luettelo jalkapallon maailmanmestaruuden** voittaneista pelaajista. Vain brasilialainen Pelé on voittanut kolme maailmanmestaruutta.

## Pelaajat

Lähteet:

## Lähteet
ChangeGroup

**ChangeGroup** on brittiläinen valuutanvaihtoyritys, jonka pääkonttori sijaitsee Lontoossa. Yhtiöllä on 120&nbsp;konttoria lentoasemilla, satamissa ja keskustoissa maailmanlaajuisesti.

## Aiheesta muualla
* ChangeGroupin kotisivut
Haukilampi (Parkano, Aurejärvi)

**Haukilampi**  on Pirkanmaalla Parkanossa Aurejärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Haukilampi on osa Liesijärven valuma-aluetta.

## Maantietoa
Lammen pituus on 300 metriä, leveys 250 metriä ja sen pinta-ala on 5,7 hehtaaria. Se sijaitsee laajalla ojitetulla suoalueella ja lampeen on kaitettu yhdeksän suo-ojaa. Siitä laskee vedet eteläistä ojaa pitkin länteen Kynnysharjun kannaksen ylitse. Vedet johdetaan ojia myöten niin, että ne päätyvät lopulta Liesijärveen. Rantaviiva on 900 metriä pitkä ja se on kokonaan suota. Lampi on autio eikä sen rantaan johda tietä. Lammen ohitse kulkee kuitenkin alle 100 metrin päässä seututieltä 332 lähtenyt Karttiperälle johtava tie.

## Lähteet
The Great Dalmuti

**The Great Dalmuti** on perinteiseen kiinalaiseen korttipeliin perustuva tikkipeli. Peli koostuu 80 kortin korttipakasta, joka sisältää 13 eriarvoista korttia. Kortteja on lukumäärältään käänteisesti suhteessa arvoonsa; parhaan arvon kortteja on vain yksi ja alempiarvoisia kortteja aina sitä enemmän, mitä alempiarvoisesta kortista on kyse. Pelissä kisataan suuren *Dalmutin* roolista, kaikkien pelaajien asettuessa erilaiseen hierarkkiseen arvoasteikkoon, joka määrittää muun muassa pelivuoron.

## Palkinnot
* 1995 Mensa Select

## Lähteet

## Aiheesta muualla
* Lautapelit.fi, The Great Dalmuti 
* Wizards of the Coast, The Great Dalmuti
Kalliala

**Kalliala** on kylä ja kaupunginosa Sastamalan kaupungissa Pirkanmaalla. Se sijaitsee kaupungin keskustaajaman pohjoislaidalla kolmen kilometrin päässä varsinaisesta keskustasta Rautaveden pohjoisrannalla. Kallialan tunnuspiirteitä ovat Tyrvään Pyhän Olavin kirkko ja historiallinen Kallialan kyläkeskusta.

Kallialan kaupunginosa käsittää Kallialan kylän lisäksi tämän lähikylät. Asukkaita kaupunginosassa on noin 600. Kallialan seutu on valtakunnallisesti arvokasta maisema-aluetta. Kallialan kyläkeskusta sijaitsee yhä keskiaikaisella tontillaan ja se on tiheästi rakennettu Tyrvään vanhan kirkon läheisyyteen. Pellot ja haat ympäröivät varsinaista kyläaluetta. Varsinaisen kyläkeskittymän länsipuolella on tiivisti rakennettua taajama-aluetta, joka on osa kaupungin keskustaajamaa. Rautaveden rannalla on useita kesäasuntoja.

Tyrvään vanha kirkko sijaitsee Vanhankirkonniemellä, joka muinoin on ollut saari. Perimätiedon mukaan kirkon paikalla oli esihistoriallisella ajalla pakanallinen uhripaikka. Kylän läpi kulkee entinen Turku–Tampere-postitie, jonka varrelle perustettiin kylän ensimmäinen koulu vuonna 1910. Kylässä on ollut maanviljelyksen lisäksi paljon käsityön ammattilaisia, ja nykyään Kallialan alueella on hieman pienteollisuutta, josta merkittävimmät yritykset ovat FinnPelti ja Niemen tehtaat.

## Lähteet

## Aiheesta muualla
*Kallialan seudun kyläyhdistys
Fiat Fullback

**Fiat Fullback** on Fiat Professionalin vuosina 2016–2019 valmistama lava-automalli, joka esiteltiin Dubai Motor Show’ssa syksyllä 2015. Fullback on suunniteltu yhteistyössä Mitsubishin kanssa, ja se on käytännössä sama auto kuin Mitsubishi L200. Lähi-idässä mallia myytiin nimellä **Ram 1200**.

Fullbackin moottorina on 2,4-litrainen turbodiesel, jonka sai sekä 150- että 180-hevosvoimaisina versiona. Vetotavaksi oli valittavissa taka- tai neliveto ja vaihteistoksi kuusivaihteinen manuaali tai viisivaihteinen automaatti. Korivaihtoehdot olivat lyhyt, pidennetty sekä miehistöohjaamo.

## Moottorivaihtoehdot

Hakasulkeissa olevat arvot automaattivaihteistolla varustetuilla malleilla

## Lähteet

## Aiheesta muualla
Luettelo Suomen joulupostimerkeistä

Tämä on luettelo **suomalaisista joulupostimerkeistä**, joita Suomen posti on julkaissut vuodesta 1973 lähtien. Vuodesta 2016 alkaen joulupostimerkit on julkaistu niin sanottuina ikimerkkeinä, joihin ei ole merkitty nimellisarvoa, vaan hinta määräytyy kulloistenkin postitaksojen mukaan. Vuodesta 2023 lähtien joulupostimerkeissä on muiden postimerkkien tavoin ollut lajittelua helpottava 2D-koodi.

Vuonna 2020 julkaistu porojen vetämässä reessä matkustavaa Joulupukkia kuvaava postimerkki ei kuulu joulupostimerkkeihin, vaan on vuosittain julkaistavien EUROPA-postimerkkien sarjaa, jonka teemana 2020 oli postireitit.

## Joulupostimerkit 1973–2023
### 1973–1979

### 1980–1989

### 1990–1999

### 2000–2009

### 2010–2019

### 2020–2024

## Katso myös
*Luettelo Ahvenanmaan joulupostimerkeistä

## Lähteet
*Suomen postimerkit Postimuseo.

### Viitteet
Powerhouse

**Powerhouse** voi tarkoittaa ainakin seuraavia:

*”Powerhouse”, Raymond Scottin säveltämä kappale
**[[Powerhouse (Deep Purplen albumi)|Powerhouse]]*, Deep Purple -yhtyeen kokoelma-albumi vuodelta 1977
**[[Powerhouse (Mustaschin albumi)|Powerhouse]]*, Mustasch-yhtyeen albumi vuodelta 2005
*Powerhouse Museum, tekniikan museo Sydneyssä
Didolodontidae

**Didolodontidae** on sukupuuttoon kuollut istukkanisäkkäiden heimo ryhmästä Condylarthra tai mahdollisesti Notoungulata. Ne luokiteltiin aiemmin Arctocyoniaan tai Litopternaan. Heimon fossiileja löydettiin Patagoniasta, Argentiinasta ja sen nimesi Florentino Ameghino vuonna 1897. 1900-luvun alkupuoliskolla niitä tutki George Gaylord Simpson. Lahkon Litopterna uskotaan kehittyneen niistä.

Ne ovat läheistä sukua heimon Mioclaenidae lajeille. On ehdotettu, että Didolodontidae ja Mioclaenidae muodostaisivat yhdessä Litopternan kanssa lahkon Panameriungulata.

Didolodontidaeen kuului useita sukuja, joista tunnetuin on *[[Didolodus]]*. Fossiilit koostuvat pääosin kalloista, leuoista ja hampaiden jäännöksistä. Eläimet olivat keskikokoisia, suunnilleen 60 senttiä pitkiä. Ne olivat Pohjois-Amerikassa eläneiden Condylarthra-lajien aikalaisia, ja monipuolistuivat kun Etelä-Amerikka ja Antarktis eriytyivät toisistaan.

## Suvut
* *[[Asmithwoodwardia]]*
* *[[Escribania]]*
* *[[Ernestokokenia]]*
* *[[Lamegoia]]*
* *[[Paulacotoia]]*
* *[[Paulogervaisia]]*
* *[[Raulvaccia]]*
* *[[Salladolodus]]*
* *[[Xesmodon]]*
* *[[Megacrodon]]*
* *[[Lambdaconus]]*
* *[[Didolodus]]*

## Lähteet
*
### Viitteet
Om Konsten at rätt behaga

**Om Konsten at rätt behaga** (”Oikein miellyttämisen taidosta”) oli Turussa vuonna 1782 ilmestynyt Suomen ensimmäinen aikakauslehti.

J. C. Frenckellin lesken kirjapainossa painettu ruotsinkielinen *Om Konsten at rätt behaga* ilmestyi 16 numerona vuoden 1782 helmikuusta kesäkuun loppuun saakka. Säätyläisnaisille suunnatun lehden tavoitteena oli antaa elämänohjeita ja käyttäytymisneuvoja kasvatuksellisessa hengessä. Seitsemän ensimmäistä numeroa koostuivat Amo Homines -nimimerkillä esiintyneen toimittajan kirjoittamista artikkeleista, joissa tähdennettiin hyvien ominaisuuksien merkitystä ja opetettiin oikeaa miellyttämisen taitoa. Niiden jälkeen lehdessä julkaistiin kolme opettavaista tarinaa, jotka vahvistivat kirjoittajan artikkeleissaan esittämää sanomaa.

Lehden tekijästä ei ole varmaa tietoa. Päiviö Tommila olettaa, että sen kirjoittaja oli Anders Lizeliuksen poika, pastori Samuel Lizelius, joka seuraavana vuonna toimitti Suomen toista aikakauslehteä *[[Angenäma Sjelfswåld]]ia*. Henrik Knifin mukaan lehtien tyyli on täysin erilainen, joten tekijöinä on täytynyt olla eri henkilöt. Henrika Zilliacus-Tikkanen ehdottaa ensimmäisen lehden tekijäksi ruotsalaista Catharina Ahlgrenia, joka aikaisemmin oli toimittanut tukholmalaista naistenlehteä.

*Om Konsten at rätt behagaa* on naistenlehden ohella luonnehdittu moraaliseksi lehdeksi, esseelehdeksi ja kirjelehdeksi. Sen sisältö oli hengeltään moralistinen, näkökulma yhden kirjoittajan ja tekstien muoto kirjeitä muistuttava. Julkaisun välittömiä esikuvia olivat Ruotsissa 1770-luvulla ilmestyneet naisille suunnatut esseelehdet.

Lehden vastaanotto jäi ilmeisesti vaisuksi ja sen levikki oli pieni, arviolta alle 200 kappaletta. Mahdollisesti tekijä sai ohjelmansa esitetyksi eikä siksi halunnut jatkaa lehden julkaisemista. Sen lakkaamiseen saattoi vaikuttaa myös kilpailu Porthanin *[[Tidningar Utgifne af et Sällskap i Åbo]]* -lehden kanssa, joka alkoi samaan aikaan ilmestyä uudelleen neljän vuoden tauon jälkeen.
__NOTOC__
## Lähteet
* 
* 

### Viitteet

## Kirjallisuutta
* *Om Konsten at rätt behaga*. Näköispainos. Helsinki: Helsingin yliopiston kirjasto, 1982.
* 

## Aiheesta muualla
* ''Om Konsten at rätt behaga'' digitoituna kansalliskirjastossa
* "Todellisen miellyttämisen taito" Suomessa 150 vuotta sitten, Kansan kuvalehti, 16.06.1934, nro 24, s. 12, Kansalliskirjaston digitaaliset aineistot
Angenäma Sjelfswåld

**Angenäma Sjelfswåld** (”Miellyttävä vallattomuus”) oli Turussa vuonna 1783 ilmestynyt, järjestyksessä Suomen toinen aikakauslehti. Sen toimittaja oli Anders Lizeliuksen poika, pastori Samuel Lizelius.

*Angenäma Sjelfswåld* ilmestyi Frenckellin kirjapainosta 24 numerona vuoden 1783 alkupuoliskolla. Edeltäjänsä, *[[Om Konsten at rätt behaga]]* -lehden tavoin se oli lähinnä naisille suunnattu kasvatuksellinen ja moralistinen aikakauslehti, mutta sisälsi etupäässä satiirisia ohjeita pinnallisesta käyttäytymisestä ja ivallisia kuvauksia turkulaisten käytöstavoista. Lehdessä julkaistiin myös ilmoituksia ja kuulutuksia sekä pieniä anekdootteja, epigrammeja ja runoja. Henrik Gabriel Porthanin mukaan *Angenäma Sjelfswåld* oli kevyt lukemisto, joka miellytti ”kaupungin huonompaa luokkaa”.

## Lähteet

## Aiheesta muualla
* *Angenäma Sjelfswåld*. Näköispainos. Helsinki: Helsingin yliopiston kirjasto, 1982.
* ''Angenäma Sjelfswåld'' digitoituna kansalliskirjastossa
Víctor Sánchez del Amo

**Víctor Sánchez** (s. 23. helmikuuta 1976) on espanjalainen jalkapallovalmentaja ja entinen keskikenttäpelaaja. 

## Ura pelaajana

Víctor hankki jalkapallo-oppinsa Real Madridin junioriorganisaatiossa ja debytoi *Los Blancosin* edustusmiehistössä toukokuussa 1996. Víctor pelasi Realissa kaksi kautta ykkösmiehistössä saaden mukavasti vastuuta Fabio Capellon ryhmässä. Hän pelasi 36 liigaottelua mestaruuteen päättyneellä kaudella 1996/97 ja oli mukana voittamassa Mestarien liigaa seuraavalla kaudella.

Kaudeksi 1998/99 Víctor siirtyi Racing Santanderiin, jossa pelasi menestyksekkään kauden siirtyen kesällä 1999 Deportivo de La Coruñaan. Víctor oli yksi Deportivon avainpelaajista, kun joukkue voitti historiallisen liigamestaruuden kaudella 1999/2000. Hyvät esitykset jatkuivat myös seuraavilla kausilla, jotka olivat sekä Víctorin henkilökohtaisen uran että Deportivon seuran kannalta erinomaisia. Hän pelasi Deportivossa seitsemän kauden aikana yli 200 liigaottelua voittaen myös Espanjan cupin kaudella 2001/02.

Elokuussa 2006 Víctor jätti Deportivon ja siirtyi Kreikan Superliigaan Panathinaikosin riveihin. Vastuu Kreikassa jäi odotuksia niukemmaksi ja Víctor palasi Espanjaan syksyllä 2007 siirryttyään Elcheen. Hän teki Segundassa keskikastiin sijoittuneen Elchen kanssa jatkosopimuksen kesällä 2008, mutta päätyi lopulta perumaan sopimuksena ja lopetti pelaajauransa 32-vuotiaana kesällä 2008.

### Meriitit pelaajana

* Mestarien liiga: 1998
* Espanjan mestaruus (2): 1997, 2000
* Espanjan cup: 2002
* Espanjan supercup (3): 1997, 2000, 2002

## Ura valmentajana

Víctor aloitti valmennusuransa joulukuussa 2010, kun hänestä tuli Míchelin apuvalmentaja Getafeen. Hän toimi Míchelin apuvalmentajana myös Sevillassa ja Olympiakosissa, jossa he voittivat kaksi Kreikan mestaruutta. Päävalmentajadebyyttinsä Víctor teki huhtikuussa 2015, kun hän nousi ex-seuransa Deportivo de La Coruñan päävalmentajaksi. Víctor luotsasi seuran kauden päätteeksi liigassa sijalle 16 ja seura säilytti sarjapaikkansa. Kaudella 2015/16 Deportivo menestyi Víctorin alaisuudessa heikosti ja voitti kauden aikana vain kahdeksan liigaottelua. Yksi nöyryyttävimmistä hetkistä oli 8–0 murskatappio FC Barcelonalle. Loppusijoitus oli 15:s ja Deportivo säilytti paikkansa liigassa. Kauden jälkeen Víctor sai kuitenkin potkut tehtävästään. Seuran pudottua Mestarien liigan pudotuspeleissä israelilaiselle Hapoel Be’er Shevalle sai espanjalainen pikaiset potkut jo elokuussa.

Marraskuun 2016 puolivälissä Víctorista tuli Real Betisin päävalmentaja.

Huhtikuussa 2019 Víctorista tuli Málagan päävalmentaja. Hän sai potkut muutama päivä myöhemmin.Comunicado del Málaga CF

## Lähteet
Aso-jinja

**Aso-jinja** () on Japanin Kumamoton prefektuurin Asossa sijaitseva šintolainen pyhäkkö. Ensimmäisen paikalle rakennetun pyhäkön uskotaan olevan perustettu vuonna 281, mikä tekee Aso-jinjasta yhden Japanin vanhimmista pyhätöistä. Vuonna 2016 pyhäkön historiallinen rōmon-portti ja haiden eli rukoushalli tuhoutuivat täysin huhtikuun 16. päivän Kumamoton maanjäristyksessä.


Aso Jinja 03.jpg|Pyhäkön haiden eli rukoushalli.
Aso Jinja 01.jpg|Pyhäkön rōmon eli torniportti.
Aso Jinja 09.JPG|Pyhäkön sisäpihan puutarhaa.


## Lähteet

## Aiheesta muualla
Niko Ruokosuo

**Niko Ruokosuo** (s. 19. lokakuuta 1961 Espoo) on kansainvälinen media-alan johtaja. Valmistuttuaan TKK:lta vuonna 1989 hän aloitti uransa Sanoma OY:ssa, mutta siirtyi jo 1991 kansainvälisiin tehtäviin, ensin vuoteen 1995 asti World Association of Newspapers and News Publishers (WAN-IFRA)n konsultiksi ja tutkimuspäälliköksi ja sieltä Los Angeles Timesiin eri johtotehtäviin 1995–2004. 2008 Ruokosuo palkattiin Saudi Arabian suurimman mediatalon operatiiviseksi johtajaksi, jonka jälkeen hän on toiminut kolmen eri media-alan startupin toimitusjohtajana.
 
Niko Ruokosuo on ideoinut ja lanseerannut sanomalehtialan laajimman laatukilpailun, International Color Quality Clubin ja perustanut kaupunkilehtien myyntiorganisaation Kaupunkiplussan. Niko Ruokosuo on istunut WAN IFRAN Digital Media Awards kilpailun juryssa ja toiminut Kansanivälisen Standardiorganisaation (ISO) graafisen alan komiteassa. Ruokosuo on esiintynyt lukuisissa media-alan konfrensseissa Euroopassa, Aasiassa, Lähi-idässä ja Aasiassa.

## Lähteet
*http://articles.latimes.com/2000/jan/01/news/mn-49581
*http://news.arabnet.me/virtual-car-showroom-abi-sayara/
*http://www.wan-ifra.org/microsites/color-quality-club 
*http://www.wan-ifra.org/articles/2012/05/18/the-story-of-scoopshot-qa-with-ceo-niko-ruokosuo
From the Pinnacle to the Pit

__NOTOC__
**From the Pinnacle to the Pit** on hard rock -yhtye Ghostin toinen single vuoden 2015 albumilta *[[Meliora]]*. Se julkaistiin 17. heinäkuuta 2015 levymerkillä Loma Vista. Kappale oli ennakkotilaajille ilmaisladattavissa yhtyeen kotisivuilla. Siitä julkaistiin myös musiikkivideo.

Alun perin kappale vuosi epävirallisesti jo 12. heinäkuuta 2015, joka kuitenkin poistettiin myöhemmin samana päivänä IFPI:n tekemän tekijänoikeusvaatimuksen vuoksi. Kappale julkaistiin myöhemmin virallisesti Spotifyssa. Singlestä julkaistiin myöhemmin myös 7" ja 10" vinyylipainokset.

## Kappaleet
### Digitaalinen lataus
#

### 7" vinyylipainos
;A-puoli
#

;B-puoli
#Year Zero

### 10" vinyylipainos
;A-puoli
#

;B-puoli
#

## Lähteet

## Aiheesta muualla
* 
*
Majesty

**Majesty** on hard rock -yhtye Ghostin neljäs single yhtyeen vuoden 2015 albumilta *[[Meliora]]*. Se julkaistiin ilmaislatauksena kaikille albumin ennakkotilaajille 7. elokuuta 2015 levymerkillä Loma Vista.

## Kappaleet
### Digitaalinen
#

### 7" vinyyli
;A-puoli
#

;B-puoli
#Majesty (Live in Montreal 2015)

## Lähteet

## Aiheesta muualla
* ”Majesty” discogs.com -sivustolla
*
Manish Dayal

**Manish Dayal** (17. kesäkuuta 1983 Orangeburg, Etelä-Carolina, Yhdysvallat) on yhdysvaltalainen näyttelijä. Hänen syntymänimensä on  Manish Patel ja hänen vanhempansa ovat Gujaratista Intiasta.

## Ura
Hän aloitti näyttelijänuransa 2005. Hänen uransa tähän asti tunnetuimmat roolit ovat Raj Kherin rooli televisiosarjassa ''90210'' jossa hän näytteli vuosina 2011-2012 sekä miespääosa elokuvassa *[[Herkullinen elämä]]* (*The Hundred-Foot Journey*, 2014). Dayal näyttelee vuonna 2018 alkaneessa    sairaaladraamasarjassa *[[Resident]]* Devon Praveshin roolia.

## Yksityiselämä
Hänen oikea nimensä on Manish Patel, mutta alkoi käyttää isoisänsä etunimeä Dayal taiteilijanimenä erottuakseen muista intialaisnäyttelijöistä Screen Actors Guildissa. Hän asuu nykyisin Los Angelesissa.  

## Lähteet

## Aiheesta muualla
*
* Manish Dayalin viralliset Facebook-sivut
* Manish Dayalin Twitter-tili
* Manish Dayalin Instagram
Ecuadorin maanjäristys 2016

**Ecuadorin maanjäristys 2016** tapahtui Ecuadorin luoteisosassa lauantaina 16. huhtikuuta 2016. 7,8 momenttimagnitudin järistyksessä sai surmansa pitkälti yli 500 ihmistä. Järistyskeskuksen alue oli harvaanasutettua, mutta voimakas järistys aiheutti huomattavia vaurioita suuressa osassa Ecuadoria ja tuntui lähes koko maassa sekä osissa Kolumbiaa. Maanjäristys aiheutti suurinta vahinkoa maan luoteisrannikolla, mutta myös noin 170 kilometrin päässä järistyskeskuksesta sijaitsevassa pääkaupungissa Quitossa ja noin 300 kilometrin päässä sijaitsevassa Guayaquilin kaupungissa.

## Maanjäristys
Ecuadorin rannikolle iski lauantai-iltana 16. huhtikuuta 2016 kello 18:58 paikallista aikaa 7,8 momenttimagnitudin maanjäristys. Järistyskeskus sijaitsi Esmeraldasin maakuntannassa 19,2 kilometrin syvyydessä noin 27 kilometriä etelään lähimmästä Muisnen kaupungista ja 70 kilometriä länteen Esmeraldasin kaupungista. Alkuperäistä maanjäristystä seurasi viikon aikana useita jälkijäristyksiä, joista suurin oli voimakkuudeltaan 6,2 magnitudia keskiviikkona 20. huhtikuuta.

## Vaikutukset
Maanjäristyksessä kuoli ainakin 646 ja loukkaantui yli 12&nbsp;500 ihmistä. Järistys aiheutti suuria vaurioita rakennuksille sekä sähkö- ja tieverkostolle suuressa osassa Ecuadoria jättäen tuhansia ihmisiä kodittomaksi ja kymmeniä tuhansia eristyksiin ilman sähköä. Maailman ruokaohjelma WFP ja hyväntekeväisyysjärjestö Oxfam ovat järjestäneet hätäruoka-apua eristyneille alueille. Noin 20&nbsp;000 ihmistä joutui viettämään yönsä väliaikaisessa hätämajoituksessa vielä 21. huhtikuuta.


TERREMOTO_PORTOVIEJO_(26243247350).jpg|Sortunut kerrostalo Portoviejossa Manabín maakunnassa.
TERREMOTO MANTA (26405342472).jpg|Tuhoutuneita rakennuksia Manabín Mantassa.
VIA_CHONE_(26223552550).jpg|Maanvyöryn sulkema tie Manabín maakunnassa.
Puente_de_la_avenida_de_las_Am%C3%A9ricas_ca%C3%ADdo.jpg|Kaatunut ylikulkusilta Guayaquilissa Guayasin maakunnassa
PEDERNALES 34 MAV (26511037415).jpg|Ruoka-avun jakoa onnettomuusalueella Pedernalesissa.


## Lähteet

## Aiheesta muualla
Harjunpää ja rautahuone

**Harjunpää ja rautahuone**  on 2010 ilmestynyt Matti Yrjänä Joensuun viimeiseksi jäänyt romaani.

## Juoni
Kirja kertoo kotonaan äitinsä ja "paappansa" luona asuvasta nuorehkosta sairaanhoitajamiehestä, Orvosta, joka saa elantonsa hieromalla. Kotonaan hän yrittää jatkuvasta nöyryyttämisestä huolimatta kärsivällisesti pitää huolta läheisistään ja on tunnustettu sekä pidetty ammattilainen työssään hierojana. Ystävällisen ja miellyttävän Orvon elämällä on kääntöpuolensa. Hän elää iltaisin kaksoiselämää toimimalla salanimillä maksullisena seurana varakkaille naisasiakkaille, toisin sanoen miesprostituoituna.

Tapahtumat alkavat tiivistyä, kun keskeltä Helsinkiä sijaitsevasta asunnosta löydetään kuollut, eläessään hyvin toimeentullut yksinasuva keski-ikäinen nainen. Tutkinnassa käy ilmi, että kuolemaan liittyy erittäin raaka rikos. Rikosylikonstaapeli Harjunpää kollegoineen joutuu lähes epätoivoiselta vaikuttavan haasteen eteen, sillä minkäänlaisia johtolankoja syyllisen löytymiseksi ei kovastakaan yrittämisestä huolimatta tahdo löytyä.

## Lähteet
Saint-Merrin kirkko

**Saint-Merrin kirkko** (myös *Saint-Merry*) on goottilainen kirkko Pariisin 4. arrondissementissa, place Stravinsky -aukion etelälaidalla, korttelin päässä Pompidou-keskuksesta. Kirkon sisäänkäynti on rue Saint-Martinin puolella.

Kirkko on saanut nimensä 600-luvulla eläneeltä pyhältä Medericukselta (Médéric, *Merri*, *Merry*), joka oli Saint-Martin d’Autunin luostarin apotti Autunissa. Hänet haudattiin 700-luvun alussa Pariisiin ja haudan viereen rakennettiin hänen mukaansa nimetty kappeli. Nykyisen kirkon päälaiva valmistui vuonna 1520 ja kuori vuonna 1552. Torni lisättiin vuonna 1612. Rakennuksen arkkitehtuuri edustaa niin sanottua liekkigotiikkaa ja varsinkin länsipääty on hyvin koristeellinen. Koristeellinen on myös 1700-luvulta peräisin oleva saarnatuoli, jonka suunnittelivat Slodtzin veljekset.

Kirkossa toimii nykyisin Halles-Beaubourgin seurakuntakeskus.

## Lähteet

## Aiheesta muualla

*Seurakuntakeskuksen kotisivu
Natriummolybdaatti

**Natriummolybdaatti** (Na2MoO4) on natrium- ja molybdaatti-ionien muodostama epäorgaaninen ioniyhdiste. Yhdistettä voidaan käyttää muun muassa pigmenttinä ja pigmenttien valmistukseen, katalyyttinä, lannoitteena ja lisäravinteena.

## Ominaisuudet
Huoneenlämpötilassa natriummolybdaatti on valkoista kiteistä ainetta. Yhdiste liukenee erittäin hyvin veteen. Natriummolybdaatista tunnetaan myös kidevedellisiä muotoja kuten dihydraatti (Na2MoO4·2H2O) ja dekahydraatti (Na2MoO4·10H2O). Kidevesi poistuu näiden yhdisteiden kidehilasta kuumennettaessa noin 100 °C:n lämpötilaan.

## Valmistus ja käyttö
Natriummolybdaattia valmistetaan liuottamalla molybdeenitrioksidia natriumhydroksidi- tai natriumkarbonaattiliuokseen noin 50&ndash;70 °C:n lämpötilassa. Näin saadaan lähes kylläinen natriummolybdaattiliuos, josta se voidaan kiteyttää. Kiteet erotetaan sentrifugoimalla.
:MoO3 + 2 NaOH → Na2MoO4 + H2O

Natriummolybdaattia voidaan käyttää epäorgaanisten molybdeenikromipigmenttien valmistamiseen. Siitä valmistetaan myös eräitä orgaanisia pigmenttejä ja sitä käytetään ftalosyaniiniväriaineiden valmistukseen. Yhdistettä käytetään myös korroosionestoaineena, analyyttisenä reagenssina, muiden molybdeeniyhdisteiden, esimerkiksi polymolybdaattien valmistuksen lähtöaineena ja molybdeenin lähteenä lannoitteissa ja lisäravinteissa.

## Lähteet

## Aiheesta muualla
*
Maikkulan kappeli

**Maikkulan kappeli** on Oulun Karjasillan seurakunnan kirkko. Kirkko sijaitsee Maikkulan kaupunginosassa.

Punatiilinen modernistinen kappeli on valmistunut vuonna 1995. Sen on suunnitellut arkkitehtitoimisto Karhula & Rinne Ky. Kirkkosaliin mahtuu 200 henkeä. Alttaritaulun sijaan alttarin takana on risti. Kappelin sivuseinällä on P. Tolosen maalaus vuodelta 1996. Kirkon urut on tehnyt urkurakentamo Martti Porthan.

## Lähteet

## Aiheesta muualla
Kawasaki Ki-56

**Kawasaki Ki-56** () oli japanilainen kaksimoottorinen kuljetuskone, jota käytettiin toisen maailmansodan aikana. Liittoutuneet tunsivat sen nimellä *Thalia*.

Niitä rakennettiin yhteensä 121 kappaletta vuosien 1940–1943 välillä.

## Tekniset tiedot
### Yleistä
Miehistöä koneessa oli neljä; lentäjä, perämies, suunnistaja ja radisti. Matkustajia mahtui korkeintaan 14. Pituutta oli 14,9 metriä ja korkeutta 3,6 metriä. Siipiväli oli 19,96 metriä. Kawasaki Ki-56 painoi tyhjänä 4&nbsp;672 kiloa ja täyteen lastattuna jopa yli 8&nbsp;000 kiloa.

### Suorituskyky
Kawasaki Ki-56:n maksiminopeus on 400 kilometriä tunnissa ja se nousee ilmaan 12 minuutissa 38 sekunnissa.

## Lähteet
*Jackson, Robert. *The Encyclopedia of Military Aircraft.* Parragon, 2002. .

### Viitteet

## Kirjallisuutta
*Francillon, Ph.D., René J. *Japanese Aircraft of the Pacific War.* Putnam & Company, 1970 (toinen painos 1979). .
Luettelo Korisliiga-ottelussa eniten pisteitä tehneistä pelaajista

Tämä on **Luettelo Korisliiga-ottelussa eniten pisteitä tehneistä pelaajista**. Yksittäinen pelaaja on tehnyt yhdessä Korisliiga-ottelussa sekä runkosarja että pudotuspelit mukaan luettuina vähintään 50 pistettä 34 kertaa. Turun NMKY:n yhdysvaltalaispelaaja Joe Wright ylsi saavutukseen yhteensä 12 kertaa kaudella 1991–1992. Hän teki samalla kaudella Suomen miesten pääsarjan ennätyksen heitettyään 79 pistettä Panttereita vastaan 12. helmikuuta 1992. Yhteensä 21 pelaajaa on heittänyt vähintään 50 pistettä, mutta useampaan kuin yhteen 50 pisteen otteluun ovat yltäneet Wrightin lisäksi vain Larry Pounds ja Gordon Herbert.

Suomalaispelaajista (pl. Suomen kansalaisuuden saaneet ulkomaalaislähtöiset pelaajat) vähintään 50 pisteeseen yksittäisessä ottelussa ovat yltäneet Jyri Lehtonen, Martti Kuisma, Kari Kulonen, Petri Niiranen ja Sakari Pehkonen. Kaikista pelaajista pudotuspelivaiheessa 50 pisteeseen ovat yltäneet vain Pehkonen ja Alex Coles. Osa otteluista, joissa suuria pistemääriä on tehty, on venynyt jatkoajalle. Korisliiga-nimen aikakaudella (kaudesta 2004–2005) vähintään 50 pistettä on heittänyt vain Kyle Fogg maaliskuussa 2014.

## Luettelo

## Lähteet
* Suomen Koripalloliiton tilastopalvelu 

### Viitteet
Xinzhou

**Xinzhou** () on prefektuuritason kaupunki Kiinan Shanxin maakunnan keskipohjoisosassa. Kaupungin pinta-ala on 25&nbsp;180 neliökilometriä ja väkiluku noin 3,07 miljoonaa (vuonna 2010). Kaupungin keskusta sijaitsee linnuntietä noin 60 kilometriä maakunnan pääkaupunki Taiyuanista pohjoiskoilliseen.

Kaupunki rajoittuu pohjoisessa Hohhotin, Shuozhoun ja Datongin, idässä Baodingin ja Shijiazhuangin, etelässä Yangquanin, Taiyuanin ja Lüliangin, sekä lännessä Yulinin prefektuuritason kaupunkeihin.

## Hallinnollinen jako
Piirikuntatasolla kaupunki jaetaan yhteen kaupunkipiiriin, yhteen piirikuntatason kaupunkiin ja 12 piirikuntaan.

## Galleria

Kuva:Xinzhou Railway Station 2013.08.28 17-57-43.jpg|Xinzhoun rautatieasema.
Kuva:山西代县文庙大成殿.JPG|Kungfutselainen temppeli Daixianissa.
Kuva:Dingxiang Hongfu Si 2013.08.28 14-54-32.jpg|Hongfu-temppeli Dingxiangissa.
Kuva:晨曦中的南禅寺.jpg|Nanchan-temppeli Wutain piirikunnassa, vanhin säilynyt puurakennus Kiinassa.


## Lähteet

## Aiheesta muualla

* Travelchinaguide.com: Xinzhou Travel Guide
Chia (Italia)

**Chia** (myös **Baia di Chia**) on kylä Italiassa Sardinian saaren etelärannalla parin tuhannen asukkaan Domus de Marian kunnassa.

## Lähteet

## Aiheesta muualla

*Baia di Chia - kotisivu
Chia

**Chia** voi tarkoittaa ainakin seuraavia:

*chiasalvia (*Salvia hispanica*), salvioiden sukuun kuuluva kasvilaji, tunnettu chiansiemenistä

## Paikkoja
*Chía, Kolumbia
*Chía, Espanja
*Chia, Italia

## Nimiä
*italialainen ja espanjalainen sukunimi
**Sandro Chia (s. 1946), italialainen maalari ja kuvanveistäjä
*kiinalainen sukunimi (myös Xie tai Tse)
**Alyssa Chia (s. 1974), taiwanilainen näyttelijä
**Amber Chia (s. 1981), malesialainen malli
**Danny Chia (s. 1972), malesialainen golfin pelaaja
**Eric Chia (1930–2008), malesialainen liikemies
**Nelson Chia, singaporelainen näyttelijä ja ohjaaja
**Nicholas Chia (1938–2024), singaporelainen katolinen arkkipiispa
**Pei-yuan Chia (s. 1939), yhdysvaltalainen liikemies
**Steve Chia (s. 1970), singaporelainen poliitikko
*Chia voi olla myös etunimi
Ruuhijärven koulu

**Ruuhijärven koulu** on Nastolassa sijaitseva entinen kyläkoulu. Koulu paloi pahoin tulipalossa huhtikuussa 2012. Heinäkuussa 2015 koulua ryhdyttiin kunnostamaan.

## Lähteet
Vilppula (täsmennyssivu)

**Vilppula** voi tarkoittaa seuraavia:

## Paikannimenä

* Vilppula, entinen kunta Pirkanmaalla, nykyisin osa Mänttä-Vilppulaa
** Vilppulan rautatieasema, rautatieasema Vilppulassa
* Vilppula, Kouvolan kaupunginosa ja kylä Elimäen suuralueella
* Vilppula, Kouvolan Korian taajaman ja kylän entinen nimi

## Sukunimenä

* Ahti Vilppula (s. 1959), suomalainen liikemies ja toimitusjohtaja
* Malmi Vilppula (1911–2000), suomalainen oopperalaulaja
* Toivo Vilppula (1888–1941), suomalainen pankkimies ja urheilujohtaja, Työväen Urheiluliiton puheenjohtaja 1928–1937

## Muita merkityksiä

* Miinalaiva Vilppula, Suomen merivoimien alus, käytössä 1918–1944
Orfeus (yhtye)

**Orfeus** oli 1970-luvun alkupuolella toiminut yhtye. Yhtye soitti aluksi pääasiassa progressiivista rockia, mutta sen musiikkityyli vaihteli uran aikana. Yhtye tunnetaan parhaiten Dave Lindholmin taustayhtyeenä Lindholmin levyillä *[[Musiikkia]]* (1974) ja *[[Lillan]]* (1974).

## Historia
Yhtyeen ensimmäisessä kokoonpanossa Hannu 'Kalahande' Salakka (kitara), Hessu Hiekkala (koskettimet), Klaus Stolt (basso) ja Vando Suvanto (rummut). Suvanto vaihtui Zape Leppäseen ja mukaan tuli Muska Babitzin (laulu). Seuraavaksi Salakka vaihtui Janne Ödneriin. Tämän kokoonpanon esitys Pink Floydin kappaleesta "Echoes" tammikuulta 1972 on julkaistu kokoelmalevyllä *Jee jee jee. Suomi-rockin arkistoaarteita* vuonna 1998 (Siboney 1998). Dave Lindholm liittyi yhtyeeseen syksyllä 1973 ja seuraavana keväänä äänitettiin yhtyeen ensimmäinen albumi *[[Musiikkia]]* (1974). Tässä vaiheessa Ödner jätti yhtyeen. Seuraava levy *[[Lillan]]* (1974) äänitettiin konsertissa yhtyeen toiseksi viimeisellä keikalla heinäkuussa 1974. Yhtyeen loppuaikoina myös Lindholmin veli Calle Lindholm esiintyi välillä yhtyeen kanssa.

## Lähteet
* http://www.sjoki.uta.fi/~latvis/yhtyeet/DaveLindholm/musiikkia.html 
* http://www.sjoki.uta.fi/~latvis/yhtyeet/DaveLindholm/lillan.html
Kondenssivesimenetelmä

**Kondenssivesimenetelmä** on sisäympäristön toksikologiassa käytetty näytteenottotapa, jossa tutkittavan tilan sisäilmasta tiivistetään kosteutta. Saatua kondenssivettä voidaan tutkia esimerkiksi solutoksikologisin keinoin solutesteillä. Ilmankosteus kantaa mukanaan kuiva-ainetta, josta voidaan mitata haitallisten aineiden aikaansaamaa toksisuutta.

## Lähteet
Bruno Génésio

**Bruno Génésio** (s. 1. syyskuuta 1966) on ranskalainen jalkapallovalmentaja ja entinen keskikenttäpelaaja. Kesäkuusta 2024 lähtien hän on toiminut Lille OSC:n päävalmentana.

## Ura
Lyonissa syntynyt Génésio aloitti jalkapalloilijan uransa Olympique Lyonin juniorijoukkueessa ja edusti seuraa lähes koko uransa ajan. Hän nousi Lyonin edustusmiehistöön kaudella 1984/85 ja teki läpimurtonsa liiganousuun päättyneellä kaudella 1988/89.  Hän oli Raymond Domenechin luottopelaajia myös liigassa, kunnes kaudella 1992/93 putosi penkille. Génésio pelasi kaudella 1993/94 lainalla OGC Nicessä Division 2:ssa ja palasi vielä seuraavaksi kaudeksi Lyoniin. Peliaikaa ei kuitenkaan juuri enää tullut ja Génésio lopetti uransa kauteen 1995/96, jolloin hän edusti FC Martiguesia.

Génésio aloitti valmennusuransa FC Villefranchessa heinäkuussa 1999. Joukkue putosi hänen alaisuudessaan CFA:sta, eikä kaudella 2000/01 onnistunut nousemaan takaisin. Génésio lähti seurasta kesällä 2001 ja jatkoi uraansa Stéphane Paillen apuvalmentajana Racing Besançonissa. Kaksikko luotsasi seuran Nationalin mestariksi kaudella 2002/03, mutta visiitti Ligue 2:ssa jäi yhden kauden mittaiseksi. Syöksykierre jatkui kaudella 2004/05, kun Racing putosi myös Nationalista. Kauden jälkeen Génesio nousi seuran päävalmentajaksi. Hän sai kuitenkin potkut maaliskuussa 2006. 

Kesällä 2006 Génésio palasi Olympique Lyonin organisaatioon scoutiksi. Vuonna 2007 hän siirtyi valmennustehtäviin Lyonin reservijoukkueen apuvalmentajaksi ja kesällä 2009 päävalmentajaksi. Kesäkuussa 2011 hän nousi Rémi Garden valmennustiimiin edustusjoukkueen apuvalmentajaksi ja jatkoi tehtävässä myös Hubert Fournierin tultua seuran päävalmentajaksi. Jouluna 2015 Génésio nousi Lyonin päävalmentajaksi loppukauden mittaisella sopimuksella. Génésion johdolla Lyon pelasi vahvan kevätkauden ja hävisi vain neljä liigaottelua. Lopputuloksissa joukkue sijoittui ylivoimaisen mestarin Paris Saint-Germainin jälkeen liigassa toiseksi. Kauden jälkeen Lyon teki Génésion kanssa kolmivuotisen jatkosopimuksen.

Kaudella 2016/17 Génésio luotsasi Lyonin pelasi vaihtelevasti ja joukkue putosi kärkitaistelusta sijoittuen lopulta liigan neljänneksi. Lyon pelasi kauden aikana vain neljä tasapeliä, mutta hävisi 13 liigaottelua, mikä oli kärkijoukkueista eniten. Eroa kolmanneksi sijoittuneeseen OGC Niceen kertyi peräti 11 pistettä. Mestarien liigassa Lyon jäi lohkonsa kolmanneksi, mutta eteni Eurooppa-liigassa aina välieriin saakka. Välierissä Génésion joukkue kärsi tappion AFC Ajaxille yhteismaalein 5-4.

Elokuussa 2019 Génésiosta tuli Kiinan Superliigan Beijing Guoanin päävalmentaja. Génésion johdolla Beijing Guoan sijoittui kaudella 2019 Kiinan liigassa hopealle ja kaudella 2020 kolmanneksi. Seura ei jatkanut Génésion sopimusta kauden 2020 jälkeen.

Maaliskuussa 2021 Génésiosta tuli Stade Rennais'n päävalmentaja.

Kesäkuussa 2024 Génésio teki kaksivuotisen sopimuksen Lille OSC:n kanssa.Bruno Genesio, nouvel entraîneur du LOSC

## Lähteet
Headhunters

**Headhunters** voi tarkoittaa ainakin seuraavia:

* The Headhunters, 1970-luvulla aloittanut jazz-funk-yhtye
* *[[Headhunters (televisiosarja)|Headhunters]]*, suomalainen televisiosarja
* *[[Headhunters (elokuva)|Headhunters]]* (*Hodejegerne*), Morten Tyldumin ohjaama norjalainen elokuva vuodelta 2011.

## Katso myös
* Headhunterz, alankomaalainen hardstyle-tuottaja ja DJ
* *[[Head Hunters]]*, Herbie Hancockin musiikkialbumi vuodelta 1973.
Calle Lindholm

**Carl "Calle" Lindholm** (s. 1947) on suomalainen muusikko ja musiikkitoimittaja. Hän soittaa klarinettia, saksofonia, huilua ja kitaraa sekä laulaa. Lindholm julkaisi vuonna 1976 ainoan soololevynsä, lastenlaululevyn *[[Pikkuväen lauluja]]* Love Recordsin kautta. 1980-luvulla hän soitti duona Hessu Hiekkalan kanssa nimellä Helsingfors Café Duo. Duo julkaisi samannimisen albumin vuonna 1982 Parlophonen kautta. Lindholm julkaisi yhdessä veljensä Dave Lindholmin kanssa duolevyn *[[The Blue CD]]* vuonna 2012 TUM recordsin kautta.

## Lähteet
* Discogs: Calle Lindholm
* TUMrecords.com: Calle and Dave Lindholm

### Viitteet
Kansan atleetti

**Kansan atleetti** on pohjoiskorealainen urheilijoiden arvonimi. Se luotiin vuonna 1966. Sen saavat yleensä ne, jotka ovat voittaneet Olympialaisissa tai saaneet maailmanmestaruuden, sillä se on kaikkein arvokkain palkinto, jonka pohjoiskorealainen urheilija voi saada.

Arvonimi on läheisesti yhteydessä Pohjois-Korean kansalliseen jalkapallojoukkueeseen. Se luotiin heidän vuoden 1966 FIFA:n Jalkapallon maailmanmestaruuskisojen saavutusten palkitsemiseksi. Maailmanmestaruuskisojen voitot palkitaan arvonimellä sekä oikeudella muuttaa asumaan pääkaupunki Pjongjangiin perheen kanssa.

Koska naisten jalkapallojoukkue on menestynyt viime aikoina paremmin, kokeneemmat valmentajat suosivat heidän kanssaan työskentelyä sen sijaan, että he valmentaisivat miesten jalkapallojoukkuetta.

Toinen samanlainen palkinto on Arvostettu atleetti.

## Historia

Arvonimi otettiin käyttöön 8 lokakuuta 1966 Korkeimman kansanneuvoston päätöksellä. Sen perustamiseen johti Pohjois-Korean kansallisen jalkapallojoukkueen menestys vuoden 1966 jalkapallon maailmanmestaruuskisoissa. Joukkue ylsi neljännesfinaaleihin heinäkuussa. Ensimmäiset urheilijat, jotka palkittiin olivat joukkueen pelaajat Pak Doo-ik ja Shin Yung-kyoo, sekä heidän lisäkseen juoksija Sin Kim-dan.

Vuonna 2010 huhuttiin, että jalkapallovalmentaja Kim Jong-hunin arvonimi peruttiin rangaistuksena Portugalia vastaan pelatun pelin häviämisestä saman vuoden maailmanmestaruuskisojen finaaleissa.

Cho Dae-wonista tuli ensimmäinen Go:n (koreaksi *baduk*) pelaaja, joka sai palkinnon vuoden 2013 lokakuussa.

Vuoden 2011 joulukuussa noin 200 urheilijaa oli saanut arvonimen niiden 45 vuoden kuluessa palkinnon luomisesta. Ulkomailla asuvat korealaiset ovat myös saaneet arvonimen. Esimerkiksi Hong Chang-su, Jong Tae-se ja An Yong-hak ovat Japanin pohjoiskorealaisia, jotka on nimitetty Kansan atleeteiksi.

## Luettelo Kansan atleeteista

*An Yong-hak (jalkapalloilija)
*Cho Dae-won (Go:n pelaaja)
*Choe Kwang-sok (valmentaja)
*Hong Chang-su (nyrkkeilijä)
*Hong Un-jong (voimistelija)
*Jong Song-ok (maratoonari)
*Jong Tae-se (jalkapalloilija)
*Kim Chun-phil (valmentaja)
*Kim Il (painija)
*Kim Jong-hun (jalkapallovalmentaja)
*Kim Kuk-hyang (uimahyppääjä)
*Kim Myong-nam (painonnostaja)
*Ku Yong-jo (nyrkkeilijä)

*Kye Sun-hui (judoka)
*Mun Ung-jun (taekwondon valmentaja)
*Pae Gil-su (voimistelija)
*Pak Doo-ik (jalkapalloilija)
*Pak Hyon-suk (painonnostaja)
*Pak Seung-jin (jalkapallovalmentaja)
*Pak Yong-sun (pöytätennis)
*Ri Ho-jun (ammunta)
*Ri Kum-suk (naisjalkapalloilija)
*Ri Song-hui (painonnostaja)
*Shin Jong-rim (sukelluksen valmentaja)
*Shin Yung-kyoo (jalkapalloilija)
*Sin Kim-dan (juoksija)

## Katso myös
*Jalkapallon Aasian-mestaruuskilpailut
*Jalkapallon naisten maailmanmestaruuskilpailut

## Lähteet